Skrapp í Skriðuvatn á meðan ég var í fríi fyrir austan . Það var hlýtt en farið að hvessa svolítið með kvöldinu . Ég fór þar sem Vatnsdalsá rennur í vatnið og byrjaði með flugunni . Eftir klukkutíma hafði ég ekki orðið var og prófaði að skipta yfir í spún . Tók tvo 100 - 200 gr. urriða á svartan toby en annar slapp þegar hann var rétt ókominn upp á bakkann . Þeir tóku báðir langt úti í vatni og á miklu dýpi ( kastaði langt og lét sökkva vel áður en ég dró inn ) . Kíkti svo síðasta hálftímann í Múlaá og veiddi niður að veiðimörkum . Fékk eitt högg ofarlega á rauðan nobbler en annars sá ég ekki fisk .